Mangoblatjang | toorkombuis
April 29, 2012 in hoofmaal, oop- en toebroodjies Kyk, ek was nog altyd ‘n groot fan van Miesies Ball’s. Daar is min blatjang wat by haar oorspronklike resep kan kom. Maar ek het ‘n kleintjie dood aan sogenaamde kokke wat blatjang by alles moer — selfs al is dit Miesies Ball’s. Wanneer jy blatjang byvoeg, smaak alles na . . . blatjang. Jy moet baie seker van jou saak wees — is dit wat jy regtig beplan het? Ek gebruik feitlik nooit blatjjang in ‘n resep nie, behalwe wanneer ek kerrie-eiers à la Kook en Geniet maak of iets wat regtig daarna vra. Vir my is en bly dit die wonderlikste towerpotjie op die tafel wat elkeen kan byvoeg na smaak. (Proe tog net in hemelsnaam die kos voordat jy dit met blatjang doodmoer en die kok snikkend kamer toe laat vlug!)
Tags: gerookte salm, hoender, mangoblatjang Tweet
← Juffrou Berta se boeke
Warm sjokolade vir die koue wintersaande → Leave a reply Cancel reply